  Виталий Пронин 5-тӥ-12-тӥ инвожое, «Дуннеысь калыкъёслэн крезьгурзы» проектлы луыса, Удмурт Элькунын фин крезьгурлы сӥзем нуналъёс ортчозы. Отчы пыриськоз Финляндиысь Керава карысь вуэм «HYTKYT» нылкышнооослэн хорзы. Та фин хоре пырисько калык кырӟанъёсты гажась 20 нылкышноос. Соос Калевала дырысь кырӟан гуръёсты валаса герӟало туала крезьгурлэн сям-йылолъёсынызы, быдэсто туала манер лэсьтэм но вашкала калык кырӟанъёсты. Нылкышноос ӵыжы-выжы луись фин-угор калыкъёслэсь кырӟанъёссэс но быдэсто. Репертуаразы, кылсярысь, пор но мордва кырӟанъёс пыртэмын. Шаерамы лыктыса, ансамбль удмуртъёслэн пӧртэм кырӟан сямъёсынызы тодматскыны, калык кырӟанъёсты дышетыны медэ. «HYTKYT» ансамбль. «HYTKYT» ансамбль бадӟым концерт сётоз 10-тӥ инвожое 18.00 часын Ижысь Эшъяськон юртын. Лыктэмъёсты тодматоз Финляндиысь крезьгурчиослэн творчествоенызы но калык кырӟанъёсын. Фин крезьгурлы сӥзем нуналъёсы Ижын ортчозы пӧртэм пумиськонъёс, калык крезьгуръя мастер-классъёс, концертъёс. Ужрадъёс мынозы Пичи Пурга ёросысь Баграш-Бигра гуртын, Дэри ёросысь Лудӟи гуртын, Эгра ёросысь Сэп гуртын. УД Теги: Калыккусыпъёс Крезьгур  